
# ТР Президенты “Энергон” табигый энергия чыганакларын өйрәнүче үзәк проектлары белән танышты

*25.03.2011*Бүген Татартсан Республикасы Президенты Рөстәм Миңнеханов Финляндиянең Лахти шәһәрендәге табигый энергия чыганакларын өйрәнүче үзәктә булды.


Искәртеп үтәбез, Татарстан башлыгы Финляндия Республикасында ике көнлек эш сәфәрендә.


“Энергон” табигый энергия чыганакларын өйрәнүче үзәк Лахти шәһәренең Инновация-технология үзәгенә карый һәм энергия нәтиҗәлелеге һәм табигый энергия чыганаклары өлкәсендә тикшеренү эшләре белән шөгыльләнә. “Энергон” 2010 елда табигый энергия чыганакларын кертү һәм куллану өчен ачылган.


“Энергон” үзәгендә Татарстан Республикасы вәкилләренә биогаз һәм биомайның яну үзлекләрен һәм сыйфатын, җылылык насослары һәм башка җиһазларның эшен тәкъдим иттеләр.


Аннары Рөстәм Миңнеханов һәм аны озатып йөрүче затлар Лахти шәһәренең Инновация-технология үзәгендә урнашкан “Pajakulma Oy” (“Паякулма”) компаниясендә булды.
ТР Президенты “Энергон” табигый энергия чыганакларын өйрәнүче үзәк проектлары белән танышты